CELEX: 31995D0453
Language: hu
Date: 1995-10-23 00:00:00
Title: A Bizottság határozata (1995. október 23.) a Koreai Köztársaságból származó élő kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításárólEGK vonatkozású szöveg

Fontos jogi nyilatkozat

|

31995D0453

Hivatalos Lap L 264 , 07/11/1995 o. 0035 - 0036

		A Bizottság határozata(1995. október 23.)a Koreai Köztársaságból származó élő kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról(EGK vonatkozású szöveg)(95/453/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb Ausztria, Finnország és Svédország csatlakozási okmányával módosított, az élő kéthéjú kagylók tenyésztésére és forgalomba hozatalára vonatkozó egészségügyi feltételek megállapításáról szóló, 1991. július 15-i 91/492/EGK tanácsi irányelvre [1] és különösen annak 9. cikke (3) bekezdésének b) pontjára,mivel a Koreai Köztársaság jogszabályainak értelmében a "Ministry of Agriculture, Forestry and Fisheries – National Fisheries Administration – National Fishery Products Inspection Station (NFPIS)" felelős az élő kéthéjú kagylók, tüskésbőrűek, zsákállatok és tengeri haslábúak egészségügyi vizsgálatának elvégzéséért, valamint a tenyésztés higiéniai és egészségügyi feltételeinek figyelemmel kíséréséért; mivel ugyanezen jogszabályok felhatalmazzák az NFPIS-t a kéthéjú kagylók, tüskésbőrűek, zsákállatok és tengeri haslábúak bizonyos övezetekből történő betakarításának engedélyezésére vagy megtiltására;mivel az NFPIS és laboratóriumai képesek a Koreai Köztársaságban hatályban lévő jogszabályok alkalmazásának hatékony ellenőrzésére;mivel a Koreai Köztársaság illetékes hatóságai vállalták, hogy rendszeresen és gyorsan közlik a Bizottsággal a toxinokat tartalmazó plankton betakarítási övezetekben való jelenlétével kapcsolatos adatokat;mivel a Koreai Köztársaság illetékes hatóságai hivatalos biztosítékokat nyújtottak a 91/492/EGK irányelv mellékletének V. fejezetében megállapított követelmények betartásáról, valamint az említett irányelvben előírtakkal egyenértékű, a tenyésztési és átmosó övezetek minősítésére, a feladó és tisztító központok engedélyezésére, továbbá a közegészségügyi ellenőrzésre és a tenyésztés-ellenőrzésre vonatkozó követelmények teljesítéséről; mivel különösen a betakarítási övezetek bármely lehetséges változásáról tájékoztatni kell a Közösséget;mivel a Koreai Köztársaság alkalmas arra, hogy bekerüljön a 91/492/EGK irányelv 9. cikke (3) bekezdésének a) pontjában említett egyenértékűségi feltételeket teljesítő harmadik országok jegyzékébe;mivel a Koreai Köztársaság fagyasztott vagy feldolgozott kéthéjú kagylókat, tüskésbőrűeket, zsákállatokat és tengeri haslábúakat kíván a Közösségbe exportálni;mivel ennek érdekében, a 91/492/EGK irányelv 9. cikke (3) bekezdése b) pontjának ii. alpontjával összhangban, ki kell jelölni azokat a tenyésztési területeket, ahonnan kéthéjú kagylók, tüskésbőrűek, zsákállatok és tengeri haslábúak takaríthatók be és exportálhatók a Közösségbe;mivel a különleges behozatali feltételeket a legutóbb Ausztria, Finnország és Svédország csatlakozási okmányával módosított, a tenyésztett víziállatok és az akvakultúratermékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelv [2] alapján hozott határozatok sérelme nélkül kell alkalmazni;mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikkA Koreai Köztársaságban a "Ministry of Agriculture, Forestry and Fisheries – National Fisheries Administration – National Fishery Products Inspection Station (NFPIS)" az élő kéthéjú kagylók, tüskésbőrűek, zsákállatok és tengeri haslábúak 91/492/EGK irányelv követelményeinek való megfelelését ellenőrző és igazoló illetékes hatóság.2. cikkA Koreai Köztársaságból származó és emberi fogyasztásra szánt élő kéthéjú kagylóknak, tüskésbőrűeknek, zsákállatoknak és tengeri haslábúaknak az e határozat mellékletében felsorolt engedélyezett tenyésztési területekről kell származniuk.3. cikkEnnek a határozatnak a tagállamok a címzettjei.Kelt Brüsszelben, 1995. október 23-án.a Bizottság részérőlFranz Fischlera Bizottság tagja[1] HL L 268., 1991.9.24., 1. o.[2] HL L 46., 1991.2.19., 1. o.--------------------------------------------------MELLÉKLETA 91/492/EGK IRÁNYELV I. MELLÉKLETÉNEK 1. a) PONTJÁBAN MEGÁLLAPÍTOTT RENDELKEZÉSEKNEK MEGFELELŐ TENYÉSZTÉSI ÖVEZETEKFöldrajzi határok | Kódszám |Hansando Kojeman | 1 |Charanman Saryangdo | 2 |Mirukto | 3 |Kamakman | 4 |--------------------------------------------------